Finnish University Graduates of Year 2007: Career and Employment Survey 2012 - Etsin
Finnish University Graduates of Year 2007: Career and Employment Survey 2012
Yliopistoista vuonna 2007 valmistuneiden työelämään sijoittuminen 2012
Kyselyllä kartoitettiin vuonna 2007 Suomen yliopistoista valmistuneiden työllistymistä ja työhistoriaa valmistumisen jälkeisten viiden vuoden osalta.
Aluksi tiedusteltiin mm. vastaajan osallistumisesta erilaisiin koulutuksiin yliopistotutkinnon suorittamisen jälkeen. Tämän jälkeen kysyttiin kuinka kauan vastaaja oli ollut työssä valmistumisen jälkeen. Lisäksi tiedusteltiin mahdollisista valmistumisen jälkeisistä työttömyysjaksoista ja työllistymisvaikeuksien syistä.
Seuraavaksi kartoitettiin vastaajan työllisyystilannetta valmistumishetkellä ja tietoja valmistumisen jälkeisestä ensimmäisestä työpaikasta, jonka jälkeen kysyttiin tilannetta vastaushetkellä. Sekä ensimmäisestä että nykyisestä työpaikasta kysyttiin samoja asioita: kysymykset käsittelivät mm. työnantajaorganisaation tyyppiä, työtehtävien luonnetta ja työn vaatimustason ja yliopistokoulutuksen keskinäistä vastaavuutta. Lisäksi nykyisen työn tapauksessa vastaajalta tiedusteltiin hänen tyytyväisyyttään työhön ja mahdollisia syitä koulutustasoa huonosti vastaavan työpaikan vastaanottamiseen. Määräaikaisessa työsuhteessa olevilta kysyttiin perustetta määräaikaisuudelle.
Lopuksi tiedusteltiin näkemyksiä yliopistokoulutuksen merkityksestä työelämän kannalta. Erityisesti vastaajaa pyydettiin arvioimaan erilaisten taitojen tärkeyttä nykyisessä työssä sekä niiden kehittymistä yliopisto-opintojen aikana.
Taustamuuttujina aineistossa ovat vastaajan sukupuoli, ikä valmistuessa luokiteltuna, koulutusala, yliopisto, tutkinnon taso (päättyvä kandidaatintutkinto/ maisteri tai lääketieteen lisensiaatti) ja tutkinnon laajuus.
Yliopistoista vuonna 2007 valmistuneiden ...
Aineisto on saatavissa tutkimustarkoituksiin vain erillisellä luvalla, kunnes aineiston keruusta on kulunut kuusi vuotta. Saadaksesi käyttöluvan kyseisenä aikana sinun pitää esittää tutkimussuunnitelma, jossa määrittelet muuttujat, joita aiot käyttää. Aineisto on käytettävissä (C) vain tutkimukseen ja ylempiin opinnäytteisiin (esim. pro graduun, lisensiaatin- ja väitöstutkimukseen). Aineistoon ja sen tekijöihin tulee viitata asianmukaisesti kaikissa julkaisuissa ja esityksissä, joissa aineistoa käytetään. Tietoarkiston antaman malliviittaustiedon voi merkitä lähdeluetteloon sellaisenaan tai sitä voi muokata julkaisun käytäntöjen mukaisesti. Tietoarkistoon on lähetettävä viitetiedot kaikista julkaisuista, joissa käyttäjä hyödyntää aineistoa. Aineiston alkuperäiset tekijät ja tietoarkisto eivät ole vastuussa aineiston jatkokäytössä tuotetuista tuloksista ja tulkinnoista.
Suomen akateemisten ura- ja rekrytointipalvelujen Aarresaari-verkosto: Yliopistoista vuonna 2007 valmistuneiden työelämään sijoittuminen 2012 [sähköinen tietoaineisto]. Versio 2.0 (2018-04-13). Yhteiskuntatieteellinen tietoarkisto [jakaja]. http://urn.fi/urn:nbn:fi:fsd:T-FSD2923
Finnish University Graduates of Year 2007: Career and Employment Survey 2012, 2018-04-13, Suomen akateemisten ura- ja rekrytointipalvelujen Aarresaari-verkosto (author), Yhteiskuntatieteellinen tietoarkisto (distributor), Etsin research data finder, 2019. urn:nbn:fi:fsd:T-FSD2923
Yliopistoista vuonna 2007 valmistuneiden työelämään sijoittuminen 2012, 2018-04-13, Suomen akateemisten ura- ja rekrytointipalvelujen Aarresaari-verkosto (tekijä), Yhteiskuntatieteellinen tietoarkisto (jakelija), Etsin tutkimuksen tietoaineistojen hakupalvelu, 2019. urn:nbn:fi:fsd:T-FSD2923
http://urn.fi/urn:nbn:fi:csc-kata20150708040129925249
urn:nbn:fi:fsd:T-FSD2923
FSD2923